Roland Dhimogjini ka një biznes kreperi pranë sheshit Wilson në Tiranë. Ai tregon, se në datën 12 Maj, rreth orës 21:00, kanë mësyrë forcat e Komisariatit Numër 2, pasi ne trotuar ishte një qytetar që banonte në të njëjtin pallat me kreperinë e që po priste të merrte një porosi.
Qytetari është shoqëruar me forcë në polici, ndërsa administratori i biznesit është kërcënuar me gjobë për thyerje të karantinës, por pa asnjë akt me shkrim.
"Stop" transmeton pamjet e asaj nate, ku dëgjohet qytetari që thotë se ka djalin vetëm e ka zbritur thjesht për t'i marrë një krep.
Nga ana tjetër dëgjohet edhe Rolandi, që këmbëngul se qytetari është jashtë lokalit dhe ai punon vetëm në shërbimin delivery.
Punonjësi i Policisë: Atëherë unë do të plotësoj një procesverbal. Arsyeja, unë ju gjeta në shkelje duke shitur. Ke të drejtën të shkosh të ankohesh. Unë do të vazhdoj procedurat e mia. Unë ju vë gjoba personave.
Qytetari i shoqëruar: Jam me fëmijë mo…
Punonjësi i policisë: Qetësohu, qetësohu!
Qytetari i shoqëruar: Jam me fëmijë…
Punonjësi i policisë: Po mirë mo ç'rëndësi ka? Ça po të bëjmë?
Punonjësi i policisë: Më çmendet! Jam me fëmijë, mo burrë.
Punonjësi: Te makina!
Qytetari i shoqëruar: Kam fëmijën vetëm.
Punonjësi i policisë: Vazhdo te makina!
E çojnë për ne komisariat
Denoncuesi: Duhet ta mbyll?
Punonjësi: Jo ti do vazhdosh delivery, me numrin e telefonit!
Denoncuesi: Ai çuni ka shtëpinë në kat të dytë, nuk mund t'ia çoj unë, të paguaj lekët edhe tha po vij ta marr…
Punonjësi: Nuk lejohet.
Denoncuesi: Nuk erdhi brenda në subjekt zotëri, ishte përjashta, subjekti është i mbyllur.
Qytetarja: Si e kanë marrë?
Denoncuesi: E morën me dhunë moj, ja këtë bën policia e shtetit.
Në Komisariatin Numër2na u tha, se masën për biznesin e vendos komisioni me në krye shefin e komisariatit dhe qytetari mund të mbrohet atje.
Në fund komisioni vendosi mosgjobitjen e biznesit, duke marrë në konsideratë pamjet filmike.
Për sa i përket qytetarit të shoqëruar, ky shoqërim zgjati vetëm një orë dhe ai u la të kthehej në banesën e tij. /tvklan.al